**Kategória otázok: M7: Poľovnícke strelectvo a prvá pomoc pri úrazoch spôsobených pri výkone poľovníctva**

V dokumente vidíme otázky so správnymi odpoveďami.

1. Strelné zbrane, pri ktorých strelu uvádza do pohybu okamžité uvoľnenie nahromadenej energie, rozdeľujeme podľa zdroja tejto energie, na:

mechanické, plynové a palné

1. Zbraniam, pri ktorých je strela uvádzaná do pohybu uvolnením chemickej energie horiaceho strelného prachu alebo nárazovej zložky, hovoríme:

• palné

1. Podľa účelu použitia sa palné zbrane delia na:

• lovecké, športové a obranné

1. Zbraniam, u ktorých je strela uvádzaná do pohybu uvolnením energie pružného prvku (napr. napnutej tetivy luku či kuše), hovoríme:

• mechanické

1. Poľovnícke palné zbrane sa delia na:

• guľové, brokové a kombinované

1. Zbraniam, u ktorých je strela uvádzaná do pohybu uvoľnením stlačeného vzduchu alebo plynu, hovoríme:

• plynové

1. Zbraniam, ktoré majú drážkovaný vývrt hlavne a strieľa sa z nich nábojom s jednotnou strelou olovenou alebo plášťovou, hovoríme:

• guľové

1. Zbraniam, ktoré majú vývrt hlavne hladký a strieľa sa z nich najčastejšie nábojom s hromadnou strelou, hovoríme:

• brokové

1. Zbraniam, ktoré vystreľujú strelu pomocou vzduchu, ktorý je stlačený v tlakovej nádobe zbrane, hovoríme:

• vetrovky

1. Zbraniam, ktoré vystreľujú strelu pomocou plynu (spravidla oxidu uhličitého – CO2), ktorý je stlačený vo výmenných tlakových nádržkách, hovoríme:

• plynovky

1. Zbraniam, ktoré vystreľujú strelu na princípe, resp. pomocou stlačenia vzduchu nárazom piestu v okamihu výstrelu, hovoríme:

• vzduchovky

1. Zbraniam, ktoré majú aspoň jednu hlaveň s hladkým vývrtom a aspoň jednu hlaveň s drážkovaným vývrtom, hovoríme:

• kombinované

1. Podľa počtu hlavní sa poľovnícke guľové i brokové zbrane delia na:

• jednohlavňové a viachlavňové

1. Podľa konštrukcie sa poľovnícke zbrane delia na:

• jednoranové, opakovacie a samonabíjacie

1. Podľa spôsobu nabíjania rozdeľujeme poľovnícke zbrane na:

• zadovky a predovky

1. Podľa usporiadania, resp. umiestnenia kohútikov (kladiviek) a ich napínania, rozdeľujeme poľovnícke zbrane na:

• lankasterky, korunovky a hamerlesky

1. Čo je to predovka?

• palná zbraň nabíjaná ústim hlavne

1. Čo je to zadovka?

• palná zbraň nabíjaná od čela hlavne, t.j. od nábojovej komory

1. Čo je to vtáčnica?

• je to menej významná poľovnícka zbraň – brokovnica, ktorej kaliber je menší ako 28, tzn., že jej priemer vývrtu je menší ako 13,8 mm, ale väčší ako 9 mm

1. Čo je to flóbertka?

• je to menej významná poľovnícka zbraň s hladkým vývrtom, strieľajúca náboje s okrajovým zápalom, a to buď s guľou alebo s brokmi, v kalibri 4; 5,6; 6 a 9 mm

1. Čo je to malokalibrovka?

• je to guľová zbraň s drážkovaným vývrtom s kalibrom 5,6 mm (0,22 angl. palca) pre streľbu nábojov s okrajovým zápalom a olovenou strelou

1. Poľovnícka zbraň – brokovnica so sklopnými hlavňami, vybavenými v hornej časti čela žliabkom tak, aby z nej mohla prečnievať bočná kolíčková zápalka, konštruovaná kolmo na os náboja v mieste kovania, pri ktorej sa po údere vonkajšieho kohútika na prečnievajúci kolíček aktivuje nárazová zlož, je:

• lefoška

1. Poľovnícka zbraň – brokovnica dvojka so sklopnými hlavňami, ktorá má vonkajšie kohútiky na ručné ovládanie (napínanie), umiestnené viditeľne po stranách lôžkového záveru, je:

• lankasterka

1. Poľovnícka zbraň – brokovnica so sklopnými hlavňami, ktorá ma vonkajšie kohútiky s ručným, ale i so samočinným napínaním bicieho ústroja sklopením hlavní, je:

• korunovka

1. Poľovnícka zbraň so sklopnými hlavňami a so skrytými kohútikmi (kladivkami), ktoré sa napínajú najčastejšie sklopením hlavní, menej často pri odomykaní lôžkového uzáveru, je:

• hamerleska

1. Brokovnica určená pre športovú streľbu na batérii, vyznačujúca sa väčšou hmotnosťou, dlhšími hlavňami (cca 760 mm), veľkým zúžením a krytím, s nanajvýš prípustným kalibrom 12 a maximálne dovolenou dĺžkou nábojovej komory 70 mm, je:

• holubárka

1. Brokovnica určená pre športovú streľbu na poľovníckom kole, ktorá má kratšie hlavne (o dĺžke cca 650 mm), špeciálne zahrdlenie, nižšie krytie, s nanajvýš prípustným kalibrom 12 a maximálne dovolenou dĺžkou nábojovej komory 70 mm, a ktorá býva obvykle vybavená tiež reakčnou úsťovou brzdou, je:

• skeetárka

1. Súčasné poľovnícke zbrane sa delia na:

• palné a chladné

1. Medzi chladné poľovnícke zbrane zaraďujeme zbrane, ktorými možno zver mechanicky usmrtiť, a to tieto:

• záražec, tesák, dýku, sekáč, oštep a poľovnícky nôž

1. Najpoužívanejšou chladnou poľovníckou zbraňou v súčasnej dobe je:

• poľovnícky zatvárací nôž s poistkou

1. Obvykle sklopná súčasť poľovníckeho zatváracieho noža, t.j. krátka čepeľ s ostrím a so zaobleným hrotom, určená k otvoreniu brušnej dutiny zveri tak, aby nedošlo k prerezaniu vnútorností, je:

• páračik

1. Poľovnícky sekáč ako chladná zbraň je kratší, široký tesák s jednostranným ostrím a používal sa v minulosti v poľovníctve na:

• rozštvrtenie veľkej srstnatej zveri alebo na odsekávanie parohov

1. Poľovnícky tesák, ako chladná zbraň, je druhom poľovníckeho noža vyznačujúceho sa rovnou cca 35 cm dlhou čepeľou, ktorý sa v súčasnosti spravidla používa pri:

• poľovníckych obradoch

1. Poľovnícky oštep, ako chladná zbraň, s cca 20 cm dlhou a cez 5 cm širokou listovou čepeľou, vybavenou priečnou záštitou, tzv. klipom pre vymedzenie hĺbky vbodu, nasadenou na drevenej násade sa v minulosti používal k lovu a zarazeniu:

• medveďov a diviakov

1. Záražec, ako chladná zbraň, je nôž s pevnou čepeľou o dĺžke cca 9-10 cm, s rovným chrbtom a tiahlym hrotom čepele, ktorý sa používal v minulosti k bodnutiu do väzu (k zárazu):

• srnčej a kamzičej zveri

1. Určujúcimi prvkami pre názvoslovie poľovníckych zbraní sú:

• druh, počet a poloha hlavní

1. Brokovnici s jednou hlavňou hovoríme:

• jednotka

1. Brokovnici s dvoma hlavňami vedľa seba hovoríme:

• dvojka

1. Brokovnici s troma hlavňami hovoríme:

• brokový troják

1. Brokovnici s dvoma hlavňami nad sebou hovoríme:

• broková kozlica

1. Guľovnici s jednou hlavňou hovoríme:

• guľovnica

1. Guľovnici s dvoma hlavňami vedľa seba hovoríme:

• guľový dvojak

1. Guľovnici s dvoma hlavňami nad sebou hovoríme:

• guľová kozlica

1. Guľovnici s troma hlavňami hovoríme:

• guľový trojak

1. Poľovníckej zbrani s jednou guľou a jednou brokovou hlavňou vedľa seba hovoríme:

• obojetnica

1. Poľovníckej zbrani s jednou hlavňou guľovou a jednou hlavňou brokovou nad sebou bez ohľadu na to, ktorá z nich je spodná alebo vrchná, hovoríme:

• guľobroková kozlica alebo len kozlica

1. Poľovníckej zbrani s dvoma brokovými hlavňami vedľa seba a jednou guľovou hlavňou nad nimi alebo pod nimi hovoríme:

• trojak

1. Poľovníckej zbrani s dvoma guľovými hlavňami vedľa seba a jednou brokovou hlavňou nad nimi alebo pod nimi horíme:

• dvojakový trojak

1. Poľovníckej zbrani s dvomi brokovými hlavňami vedľa seba a jednou guľovou hlavňou, a to malorážkovou, nad nimi alebo pod nimi, hovoríme

• trojačik

1. Guľobrokovej kozlici, ku ktorej hlavňovému zväzku je z boku pridaná hlaveň malorážková, hovoríme:

• trojča

1. Trojáku, ktorého hlavňový zväzok je doplnený malorážkovou hlavňou, hovoríme:

• štvorča

1. Spojeniu niekoľko hlavní do jedného celku hovoríme:

• hlavňový zväzok

1. Hlaveň, ako najpodstatnejšia časť každej palnej zbrane je valcového tvaru, v ktorej prebieha premena chemickej energie z horenia strelného prachu v pohybovú energiu strely, sa skladá z troch na seba nadväzujúcich častí, a to:

• nábojovej komory, prechodového kužeľu a vývrtu

1. Nábojová komora, ktorá je tvarovo upravená, slúži k:

• vloženiu náboja

1. Nábojová komora brokových hlavní je čo sa týka rozmeru medzinárodne normalizovaná a jej menovité dĺžky činia:

• 65 mm a 70 mm (pre náboje Magnum 76 mm)

1. Vývrt nábojovej komory brokových hlavní je:

• hladký

1. Vývrt nábojovej komory guľových hlavní je:

• drážkovaný v pravotočivej závitnici

1. Ukončeniu hlavne na strane nábojovej komory hovoríme:

• čelo hlavne

1. Prechodový kužeľ spájajúci nábojovú komoru s väčším priemerom s vývrtom, ktorý má menší priemer, slúži u brokových zbraní k:

• uľahčeniu vstupu (vniknutiu) strely do vývrtu

1. Prechodový kužeľ spájajúci nábojovú komoru s väčším priemerom s vývrtom, ktorý má menší priemer, slúži u guľových zbraní k:

• zabezpečeniu plynulého zarezania strely do drážkovaného vývrtu

1. Vývrt, ako vnútorná časť valcovej hlavne, v ktorej sa tesne pohybuje strela, je u brokových hlavní:

• hladký

1. Vývrt, ako vnútorná časť hlavne, v ktorej sa tesne pohybuje strela, je u guľových hlavní:

• drážkovaný

1. Ukončeniu hlavne na jej výstrelnej strane hovoríme:

• ústie hlavne

1. Dĺžka brokových hlavní sa pohybuje:

• od 600 mm do 760 mm (u brokovníc Magnum je 810 mm)

1. Dĺžka guľových hlavní sa pohybuje:

• od 450 mm do 680 mm, najčastejšie 600 mm

1. Dĺžka hlavne kombinovaných zbraní sa riadi dĺžkou:

• guľovej hlavne

1. Vývrt brokovej hlavne je hladký a ak má tvar valca konštantného priemeru až k ústiu, ide o hlaveň:

• valcovú alebo cylindrickú

1. Ak je vývrt brokovej hlavne pri ústí zúžený, ide o hlaveň:

• zahrdlenú

1. Zahrdlením sa rozumie:

• zmenšenie priemeru vývrtu hlavne a vyjadruje sa ako rozdiel v mm medzi priemerom vývrtu vo valcovej časti a priemerom vývrtu v zahrdlení

1. Veľkosť zahrdlenia sa udáva slovne i symbolom (zlomkom), a to takto:

• zahrdlenie plné, trištvrtinové, polovičné, štvrtinové (1/1, 3/4, 1/2, 1/4)

1. Kaliber brokovej hlavne sa udáva číslom určujúcim:

• počet gulí rovnakého priemeru, odliatych z jednej anglickej libry olova (0,453 kg), ktoré posuvne prejdú vývrtom hlavne

1. Medzi najbežnejšie kalibre brokovníc pre výkon práva poľovníctva patria kalibre:

• 12, 16, 20

1. Z definície kalibru brokovej hlavne vyplýva, že čím je číslo udávajúce počet odliatych gulí:

• vyššie, tým je kaliber menší

1. U brokových kalibrov menších než 32 sa kaliber udáva (označuje):

• priemerom vývrtu v anglických palcoch

1. Lôžko hlavne, ako samostatný výkovok, slúži pre:

• uloženie hlavní, záveru, spúšťového a bicieho mechanizmu

1. Lôžko hlavní je tvorené

• čelom lôžka, poduškou lôžka a hlavňovým čapom

1. Uzavretie a uzamknutie brokového náboja v nábojovej komore, ako základné podmienky pre bezpečný brokový výstrel, umožňujú:

• závery brokovníc

1. Závery brokovníc podľa spôsobu ich uzamknutia rozdeľujeme na:

• Greenerovo, Kerstenovo, Purdeyovo a ďaľšie uzamknutia

1. Uzamknutie (záver) brokovníc so sklopnými hlavňami, najčastejšie dvojok, kde predĺžená plošina má otvor, ktorým prechádza priečny čap, ovládaný temennou páčkou, sa nazýva:

• Greenerovo

1. Uzamknutie (záver) brokovníc – kozlíc so sklopnými hlavňami pomocou dvoch predĺžených plošín vo forme výstupkov s otvormi na čele hlavne, ktorými prechádza priečny čap, ovládaný temennou páčkou, sa nazýva:

• Kerstenovo

1. Uzamknutie (záver) brokovníc so sklopnými hlavňami pomocou predĺženého pozdĺžneho klinu, resp. na znížený ozub plošiny, sa nazýva:

• Purdeyovo

1. Upravená vrchná plocha hornej lišty hlavne, a to ryhovaním či zdrsnením povrchu, používaná najčastejšie na brokových a kombinovaných zbraniach so sklopnými hlavňami a napomáhajúca spoločne s muškou v tvare guličky, umiestnenou na jej konci pri ústí hlavní na mierenie, sa nazýva:

• plošina hlavne

1. Z veľkého množstva druhov medzi najbežnejšie závery brokovníc so sklopnými hlavňami, patrí:

• záver lôžkový

1. Jednodielna súčasť záveru zbraní so sklopnými hlavňami, pomocou ktorých dochádza pri sklopení hlavní k povytiahnutiu nábojníc tak, aby ich bolo možné lepšie uchopiť prstami, sa nazýva:

• vyťahovač

1. Dvojdielna súčasť záveru zbraní so sklopnými hlavňami, ktorá je funkčne spojená s bicím ústrojenstvom, a pomocou ktorej dochádza pri sklopení hlavní k povytiahnutiu nevystreleného náboja, resp. nábojov a k vyhodeniu vystrelenej nábojnice, resp. nábojníc, sa nazýva:

• vyhadzovač

1. Systémy bicieho, spúšťového a príp. poistného mechanizmu pre zbrane so sklopnými hlavňami sa nazývajú:

• zámky

1. Podľa umiestnenia zámkovej dosky, vzhľadom k lôžku hlavní, rozlišujeme zámky:

• postranné a lôžkové

1. Medzi postranné zámky, kde je celá bicia sústava čapíkmi upevnená na odnímateľnej postrannej doštičke, patrí zámok:

• Holland-holland a brokovníc ZP

1. Medzi lôžkové zámky, kde podľa polohy bicieho mechanizmu, - a to buď vo vnútri lôžka hlavní alebo na spúšťovej doštičke, patrí zámok:

• Anson-Deeley a Blitz

1. Bicí mechanizmus sa u brokových zbraní so sklopnými hlavňami napína:

• ručne – natiahnutím kohútikov (u lankasteriek) a samočinne pri otváraní zbrane, resp. záveru (u hamerlesiek)

1. Spúšťový mechanizmus brokových zbraní tvorí:

• spúšťová páka a spúšťový jazýček (kohútik)

1. Predná spúšť odpaľuje u brokovníc - dvojok:

• pravú hlaveň

1. Zadná spúšť odpaľuje u brokovníc - dvojok:

• ľavú hlaveň

1. Predná spúšť odpaľuje u brokových kozlíc (s výnimkou kozlice ZH):

• spodnú hlaveň

1. Zadná spúšť odpaľuje u brokových kozlíc (s výnimkou kozlice ZH):

• hornú hlaveň

1. Poistný mechanizmus brokovnice hamerlesky, tzv. poistka, ktorá spravidla zaisťuje len spúšte alebo kladivká, príp. spúšťovú páku, môže byť:

• mechanická alebo automatická

1. Brokovnice lankasterky:

• nemajú poistku

1. Poistný mechanizmus (poistka) hamerlesiek sa ovláda spravidla:

• ovládačom na vrchnej časti krku pažby

1. Poistkou sa odisťuje poľovnícka zbraň spravidla smerom:

• dopredu

1. Pre vizuálnu kontrolu býva nad poistkou vyryté písmeno, príp. pod poistkou farebne zvýraznená značka:

• Z (zaistené) alebo S (Sicherung) alebo červená bodka

1. V polohe odistené je písmeno tlačítkom:

• prekryté, alebo je odkrytá červená farebná značka

1. Rozoznávame týchto päť základných druhov pažieb poľovníckych zbraní:

• anglická, nemecká, francúzska, americká a Monte Carlo

1. Pažba poľovníckych zbraní so sklopnými hlavňami sa zhotovuje spravidla ako:

• delená na predpažbie a pažbu s krkom

1. Vystupujúca časť tela pažby na strane, ktorú strelec prikladá k lícu, sa označuje ako:

• lícnica

1. Krk pažby vypracovaný do podoby rukoväte sa označuje ako:

• pištoľová rukoväť

1. Pažba bez lícnice a pištoľovej rukoväte je pažba:

• anglická

1. Pažba s lícnicou a pištoľovou rukoväťou je pažba:

• nemecká

1. Pažba s náznakom pištoľovej rukoväti a lícnicou je pažba:

• francúzska

1. Pažba so zvýšeným chrbtom a pištoľovou rukoväťou, ktorá môže mať lícnicu alebo môže byť i bez nej, je pažba:

• Monte Carlo

1. Pažba bez lícnice, ale s pištoľovou rukoväťou, je pažba:

• americká

1. Pre istejšie ovládanie (držanie) zbraní sa povrch krku pažby a predpažbia vybavuje:

• krížovým zdrsnením alebo rybinou

1. Telo pažby je chránené na svojej báze pred poškodením z oceľového plechu, z plastu alebo gumy:

• zhotovenou pätkou

1. Pištoľová rukoväť je na svojom konci chránená pred poškodením z oceľového plechu alebo plastu:

• zhotovenou čiapočkou

1. Kovanie poľovníckej zbrane tvorí:

• pätka, čiapočka a závesné pútka pre remeň

1. Základné rozmery pažby sú:

• dĺžka, lomenie a vyhnutie (vyosenie) pažby

1. Dĺžka pažby závisí na:

• dĺžke rúk strelca

1. Lomenie pažby má za úlohu dostať rovinu plošiny do úrovne očí a závisí teda na:

• vzdialenosti ramena a oka strelca, teda aj na dĺžke krku

1. Bočné vyhnutie pažby závisí na:

• tvare tváre strelca

1. Predpažbie okrem držania zbrane slúži na:

• napínanie bicieho ústrojenstva a uvádza do činnosti vyťahovač alebo vyhadzovač

1. Nábojová komora guľovnice zodpovedá:

• príslušnému druhu nábojnice guľového náboja tvarom, dĺžkou a niektorými ďalšími rozmermi

1. Vývrt hlavne guľovnice má časti: - vystupujúce, tzv.

• polia

1. Kaliber guľovej hlavne sa udáva ako vzdialenosť v milimetroch alebo stotinách či tisícinách anglického palca medzi dvomi protiľahlými:

• poliami

1. Vývrt hlavne guľovnice môže mať spravidla:

• 4 niekedy 6 drážok

1. Hĺbka drážok je približne jedna päťdesiatina (1/50) priemeru v poliach, t.j. kaliber guľovej hlavne, a pohybuje sa v rozmedzí od:

• 0,15 do 0,25 mm i viac

1. Zariadenia slúžiace na zamierenie zbrane sa nazývajú:

• mieridlá

1. Podľa konštrukcie sa rozoznávajú mieridlá:

• mechanické a optické

1. Mechanické mieridlá sa delia na:

• otvorené a uzavreté

1. Optickými mieridlami nazývame:

• zameriavací ďalekohľad s osnovou

1. Otvorenými mechanickými mieridlami u guľovníc sú:

• muška a cieľnik

1. Uzavretými mechanickými mieridlami u guľovníc sú:

• diopter s dioptrickou muškou

1. Mechanické mieridlá brokovnice:

• tvorí spravidla len muška, pričom úlohu cieľnika plní do istej miery plošina

1. Hlavné časti guľovnice sú:

• hlaveň, puzdro záveru, záver s bicím a poistným mechanizmom, spúšťový mechanizmus, nábojová schránka alebo zásobník, mieridlá, pažba a príslušenstvo

1. Hlavné časti brokovnice sú:

• hlaveň, lôžko hlavne, záver, spúšťací, bicí a poistný mechanizmus (zámka), mieridlá, pažba, predpažbie a príslušenstvo

1. Kovová časť guľovej zbrane pevne spojená závitom a zaistená na zadnej časti hlavne, v ktorej je vedený, resp. sa pohybuje odsuvný valcový záver, je:

• puzdro záveru

1. Zariadenie, ktorým sa u zadoviek uzatvára náboj v nábojovej komore, resp. uzamyká zadný koniec (čelo) hlavne, čím sa eliminuje pôsobenie tlaku prachových plynov na dno nábojnice, je:

• záver

1. Záver guľovníc plní tieto funkcie:

• zasúva náboj do nábojovej komory, ktorú uzamyká, vyťahuje a vyhadzuje vystrelenú nábojnicu, príp. i náboj, ak nedôjde k výstrelu

1. Pôvodným konštruktérom odsuvných, otáčavých alebo tiež valcových záverov poľovníckych guľovníc je záver systému:

• Mauser

1. Poistka guľovníc zaisťuje spravidla:

• úderník alebo úderník so zápalníkom

1. Bicí mechanizmus guľovníc je uložený:

• vo vnútri tela záveru

1. Bicí mechanizmus guľovníc sa skladá z:

• úderníka so zápalníkom, bicej pružiny a záchytu úderníka pre poistku

1. Odsuvné, otáčavé, resp. valcové závery systému Mauser majú spravidla:

• 3 ozuby z toho 2 uzamykacie vpredu a 1 poistný vzadu

1. Spúšť guľovníc, ktorá slúži k uvoľneniu napnutého bicieho mechanizmu, býva doplnená napináčikom, ktorý:

• znižuje odpor spúšte

1. Najčastejšie sa používajú dva druhy napináčikov, a to:

• nemecký a francúzsky

1. Napináčik v podobe druhej spúšte, ktorý sa napína stlačením dozadu, je označovaný ako:

• nemecký

1. Napináčik, ktorý sa napína zatlačením jazýčka spúšte dopredu, je označovaný ako:

• francúzsky

1. Nábojová schránka, ktorá je neoddeliteľnou súčasťou guľovej zbrane, a ktorá slúži ako zásobovací priestor pre uloženie nábojov (spravidla pre 4-5 ks), potrebných pre rýchle opakovanie streľby, sa skladá z:

• podávača, pružiny podávača, tela a dna schránky

1. Pokiaľ je zásobovací priestor pre uloženie nábojov konštruovaný ako vyberateľný, označuje sa ako:

• zásobník

1. Pažba guľovníc sa zhotovuje spravidla ako:

• jeden celok s predpažbím, tzv. jednotná pažba

1. Pokiaľ kryje pažba hlaveň až k ústiu, ide o:

• celopažbovú zbraň

1. Pokiaľ pažba siaha len asi do polovice hlavne, ide o:

• polopažbovú zbraň

1. Predná spúšť u kombinovaných (guľobrokových) zbraní odpaľuje:

• vždy guľovú hlaveň, bez ohľadu, či je dolu alebo hore

1. Zadná spúšť u kombinovaných (guľobrokových) zbraní odpaľuje:

• vždy brokovú hlaveň, bez ohľadu, či je dolu alebo hore

1. Brokový náboj sa skladá z:

• nábojnice, kovania a výstužnej vložky, zápalky, prachovej náplne, zátky, strely a uzáveru

1. Brokový náboj zodpovedá svojimi rozmermi rozmerom nábojovej komory hlavne brokovnice a je pre ráž 12, 16 a 20 dlhý spravidla:

• 65 a 70 mm

1. Plastické nábojnice brokového náboja sú dlhé:

• 67,5 mm

1. Pokiaľ ide o strelu, brokový náboj je plnený:

• hromadnou strelou, t.j. brokmi alebo jednotnou strelou pre brokovnice, t.j. napr. S-Ball, Brennecke a pod.

1. Náboje do brokovnice sa označujú troma číslami, a to napr. 12/65/3,0 alebo 16/70/3,5, z ktorých:

• prvé udáva kaliber, druhé dĺžku náboja v mm a tretie priemer brokov v mm

1. Plastické náboje o dĺžke 67,5 mm možno:

• použiť bezpečne k streľbe z brokovníc bez ohľadu na to, či majú nábojovú komoru o dĺžke 65 alebo 70 mm

1. Základom brokového náboja je nábojnica, ktorá sa skladá z:

• papierového alebo plastového plášťa nábojnice, dna nábojnice, kovania s okrajom pre vyťahovanie nábojnice a z výstužnej vložky

1. Zápalka brokového náboja je uložená v lôžku, ktoré je v strede kovania dna nábojnice a obsahuje zápalnú nárazovú zložku, ktorá je zmesou:

• traskavín, horľavín a okysličovadla, príp. i skleneného prachu pre zvýšenie citlivosti

1. Čo je to zápalka brokového, resp. guľového náboja?

• je to tenkostenný, obvykle tombakový kalíšok so zápalnou nárazovou zložkou, určený k vznieteniu prachovej (hnacej) náplne

1. Čo je to kovadlinka?

• je to výstupok na dne nábojnice alebo v zostave (konštrukcii) zápalky, medzi ktorou a úderníkom (zápalníkom) dôjde k roznetu zápalnej nárazovej zložky

1. Najstarším druhom prachovej náplne je čierny prach, ktorý sa zhotovuje ako mechanická zmes:

• liadku čiže dusičnanu draselného (75 %), síry (12 %) a dreveného uhlia (13 %)

1. Pre plnenie brokových nábojov sa používajú bezdymové prachy nitrocelulózové s veľkou rýchlosťou horenia, ktoré majú tvar:

• lístočkov, doštičiek alebo kotúčikov

1. Pre plnenie guľových nábojov sa z dôvodu väčšieho odporu, ktorý strela prekonáva pri prechádzaní drážkovaným vývrtom hlavne, používajú bezdymové prachy s pomalším horením, a to v tvare:

• krátkych trubičiek alebo valčekov

1. Časťou brokového náboja, ktorá prenáša tlak prachových plynov na hromadnú strelu a tesní proti jej prienikom do brokovej náplne, je:

• zátka

1. Čo je to prachová krytka?

• je to dechtový papierový kotúčik o hrúbke 1,5 mm, ktorým sa podlepuje spodné čelo zátky preto, aby do prachovej náplne neprenikal tuk zo zátky a nespôsoboval spomalenie horenia prachovej náplne

1. Výška zátky sa pohybuje podľa kalibru:

• od jednej polovice do troch štvrtín jej priemeru, t.j. od 8 do 14 mm

1. Priemer zátky je:

• o niečo väčší ako priemer vývrtu hlavne

1. Zátky sa vyrábajú z týchto materiálov:

• plsť, korková drť, plastická hmota

1. Zátka vyrobená z plastickej hmoty, ktorej súčasťou je košíček pre hromadnú strelu, zabraňujúci deformácii brokov hromadnej strely, sa nazýva:

• kontajner alebo chránič brokov

1. Čo je to uzávierka?

• Je to papierový kotúčik uzavierajúci brokovú nábojnicu, chrániaci hromadnú strelu pred vysypaním a napomáhajúci vytvoreniu potrebného odporu pre dokonalé vyhorenie prachovej náplne

1. Hromadnú strelu brokového náboja tvorí väčšie množstvo brokov guľovitého tvaru

• rovnakého priemeru

1. Broky sa vyrábajú zlievaním alebo lisovaním, pričom:

• do priemeru 4 mm sa zlievajú a od priemeru 4 mm sa lisujú

1. Broky s priemerom vyšším ako 5 mm sú označované ako:

• hrubé alebo posty

1. Broky sa vyrábajú z takmer čistého olova, pričom pre zvýšenie ich tvrdosti sa k olovu pridáva 1 – 4 %:

• antimónu

1. Pri výrobe brokov sa docieli pravidelnejšia guľatosť, keď sa do zliatiny pridá asi 1 %:

• arzénu

1. Povrch brokov, ktorý má byť klzký, sa proti okysličovaniu chráni slabou vrstvou, resp. povlakom:

• grafitu

1. Broky určené pre poľovnícku streľbu sa vyrábajú v rôznych veľkostiach, ktoré sa udávajú buď:

• ich priemerom v mm či palcoch alebo určitou stupnicou, ktorá sa nazýva číslovanie brokov

1. Číslovanie brokov vychádza z:

• priemeru brokov, odstupňovaného po 0,25 mm

1. V prípade, že je hromadná strela brokového náboja nahradená strelou tvoriacou jedno teleso, ktoré je upravené pre streľbu z hladkého vývrtu brokovnice, hovoríme o:

• jednotnej strele pre brokovnice

1. Pre bezpečné používanie jednotných striel v zahrdlených hlavniach brokovníc, je priemer guľovitých striel i tela strely valcového tvaru vždy:

• menší ako v zahrdlení

1. Medzi najbežnejšie druhy jednotných striel pre brokovnice patria strely:

• S-Ball Plastik, Brenneke a Ideal (Stendebach)

1. Jednotnou strelou pre brokovnice možno s prijateľnou presnosťou strieľať do vzdialenosti:

• 50 m

1. Maximálny dostrel brokovnice pri použití jednotnej strely (S-Ball, Brenneke a pod.) je:

• 900 – 1200 m

1. Maximálny dostrel brokovnice pri použití hromadnej strely, t.j. náboja s brokmi, je závislý na:

• veľkosti, t.j. priemere brokov v náboji

1. Maximálny dostrel brokovnice pri použití hromadnej strely, t.j. náboja s brokmi, je orientačne a s určitou rezervou (plusovou) vypočítaná podľa vzorca:

• priemer brokov v mm x 100 = max. dostrel brokov v metroch

1. Guľový náboj sa skladá z:

• nábojnice, zápalky, prachovej náplne a strely

1. Podľa umiestnenia zápalky rozoznávame guľové nábojnice s:

stredovým a okrajovým zápalom

1. Podľa tvaru dna rozlišujeme tieto druhy guľových nábojníc

: • s okrajom a bez okraja

1. Okrajové nábojnice môžu byť:

• s drážkou alebo bez nej

1. Nábojnice so stredovým zápalom môžu byť:

• s dosadacím krúžkom alebo bez neho

1. Podľa tvaru rozoznávame tieto druhy nábojníc:

• valcové, kužeľové, dvojkužeľové a nábojnice s krčkom

1. Zápalky poľovníckych guľových nábojov, ako mosadzné kalíšky umiestnené v lôžku zápalky na dne nábojnice, sú dvojakého druhu, a to:

• buď s vlastnou vnútornou kovadlinkou alebo s vonkajšou kovadlinkou vytvarovanou priamo v lôžku nábojnice pre zápalku

1. Zápalková (nárazová) zložka vlisovaná do zápalky sa roznecuje úderom úderníka (zápalníka), pričom plameň zlože vnikne do prachovej náplne, ktorú zapáli:

• nepriamo, kanálikmi lôžka zápalky

1. Strely poľovníckych guľových nábojov sú:

• iba jednotné

1. Strely poľovníckych guľových nábojov sú stabilizované za letu:

• rotáciou

1. Podľa konštrukcie a tvaru sa strely guľových nábojov rozdeľujú na:

• celoplášťové, poloplášťové, trieštivé a špeciálne

1. V prípade, že plášť kryje strelu v celej jej dĺžke, hovoríme o:

• celoplášťovej strele

1. Plášťová strela sa skladá z:

• plášťa strely a z oloveného jadra

1. V prípade, že plášť nekryje strelu v celej jej dĺžke a strela má prednú časť jadra odkrytú, hovoríme o

• poloplášťovej strele

1. Najvhodnejším materiálom pre výrobu plášťov striel do guľovníc je tombak, je to zliatina:

• medi a zinku (80%:20%)

1. V prípade, že na prednej časti strely (na hrote strely) je viditeľná dutinka, ktorá môže byť zakrytá tenkostennou kuklou alebo balistickou čiapočkou, hovoríme o:

• trieštivej alebo expanzívnej strele

1. V prípade, že strela je konštruovaná tak, že jej predná časť je ľahko deformovateľná a zadná časť pevná (dvojité jadro), hovoríme o

• špeciálnej strele

1. Celoplášťová strela odovzdáva svoju pohybovú energiu k rozrušeniu tkanív živého cieľa:

• veľmi málo, má však dobrý priebojný účinok

1. Poloplášťová strela odovzdáva svoju pohybovú energiu k rozrušeniu tkanív živého cieľa:

• takmer dokonale, a to v dôsledku ľahkej deformácie obnaženého jadra

1. Strela konštruovaná s dutinkou v hrote, a to s čiapočkou či kuklou alebo bez nej, odovzdáva svoju pohybovú energiu k rozrušeniu tkanív živého cieľa:

• veľmi dobre, pretože sa ľahko triešti a pôsobí i črepinovým účinkom

1. Celoplášťová strela, ktorá je veľmi odolná proti deformácii, spôsobuje na živom cieli:

• hladký priestrel

1. Trieštivá (expanzívna) strela spôsobuje na živom cieli:

• vzhľadom k ľahkému triešteniu a črepinovému účinku až znehodnotenie zveriny u telesne slabšej zveri, u ťažšej, veľmi odolnej zveri však nepreniká vždy do potrebnej hĺbky

1. Špeciálna strela spôsobuje na živom cieli:

• takmer dokonalý ranivý účinok, pretože jadro i plášť prenikajú tkanivom ako kompaktný celok a spôsobujú tak hlbokú kavernu ale zároveň spravidla aj priestrel

1. Kaliber guľového náboja, ktorý je zhodný s kalibrom guľovej zbrane, sa označuje dvoma číslami, napr. 7x57, 9,3x64 a pod., z nich prvé číslo udáva:

• približne priemer strely v mm

1. Základné označenie kalibru guľových nábojov býva doplnené u niektorých kalibrov ešte symbolmi, a to slovnými alebo skratkou, pričom táto skratka, a to v poradí: 212.1 - R ( z nemeckého Rand) označuje:

• okrajovú nábojnicu

1. Český výrobca streliva (Blanické strojírny, a.s., Vlašim) používa pre označenie druhov strely systém písmenných skratiek, a to: 213.1 - MH, ktorá označuje strelu:

• poloplásťovú s mäkkým hrotom (MH)

1. Kaliber nábojov anglo-amerického pôvodu sa označuje:

• priemerom strely v stotinách alebo tisícinách anglického palca (25,4 mm) a menom alebo skratkou výrobcu nábojov

1. Slovné označenie malokalibrových nábojov (Short, Long Rifle, Extra Long) vyjadruje:

• dĺžku náboja

1. „Baskula“ v terminológii poľovníckeho strelectva je cudzie a nesprávne označenie pre:

• lôžko hlavne

1. „Behúňky“ v historickej terminológii poľovníckeho strelectva je výraz, ktorý označuje náboj, v ktorom je:

• niekoľko hrubých brokov spojených dokopy drôtikom

1. „Čiapočka“ v terminológii poľovníckeho strelectva označuje súčasť:

• kovania palnej zbrane chrániaca koniec pištoľovej rukoväte pažby pred poškodením

1. „Dupľovanie“ v terminológii poľovníckeho strelectva znamená:

• nie celkom vhodný, ale vžitý výraz pre opakovanie výstrelu

1. „Ejektor“ v terminológii poľovníckeho strelectva znamená nesprávny a cudzí výraz pre:

• vyhadzovač

1. „Extraktor“ v terminológii poľovníckeho strelectva znamená nesprávny a cudzí výraz pre:

• vyťahovač

1. „Flegmatizátor“ v terminológii poľovníckeho strelectva je označením pre prísadu do prachovej náplne, ktorá:

• spomaľuje horenie bezdymového prachu

1. „Gevelot“ (čítaj ževelot) v terminológii poľovníckeho strelectva znamená:

• názov francúzskej továrne na strelivo a zápalky, od ktorej je odvodený pojem zápalky brokového náboja s vnútornou kovadlinkou

1. „Choke“ (čítaj čok) v terminológii poľovníckeho strelectva znamená anglický výraz pre:

• zahrdlenie či zúženie brokovej hlavne

1. „Ideál“ alebo tiež strela „Stendebach“ je obchodným označením:

• jednotnej strely pre brokovnice, vybavenej osovým otvorom s drážkami v závitnici za účelom jej stabilizácie rotáciou

1. „Brennecke“ v terminológii poľovníckeho strelectva je označením:

• druhu jednotnej strely pre brokovnice nemeckej firmy uvedeného mena so zošikmenými vodiacimi rebrami, ktoré napomáhajú jej rotácii a tým i stabilizácii za letu

1. „Ráž“ v streleckej terminológii znamená nesprávny, ale občas používaný výraz pre:

• kaliber zbrane

1. „Krčok“ v terminológii poľovníckeho strelectva znamená:

• zúženú časť nábojnice guľového náboja

1. „Kukla“ v terminológii poľovníckeho strelectva znamená:

• tenkostennú čiapočku kryjúcu expanznú dutinu trieštivej strely a zlepšujúca tak jej letové vlastnosti

1. „Krk“ v terminológii poľovníckeho strelectva znamená:

• časť pažby zbrane slúžiaci k jej uchopeniu a držaniu

1. „Lučík“ v terminológii poľovníckeho strelectva znamená:

• kovový oblúčik obopínajúci spúšť palnej zbrane, ktorý chráni jazýček spúšte pred poškodením a nežiadúcim spustením pri náhodnom dotyku

1. „Magnum“ v terminológii poľovníckeho strelectva znamená:

• vžité obchodné označenie pre zvlášť výkonné náboje a zbrane, a to ako brokové, tak i guľové

1. „Montáž“ v terminológii poľovníckeho strelectva znamená zariadenie umožňujúce:

• pripevnenie zameriavacieho ďalekohľadu na palnú zbraň

1. „Post“ v terminológii poľovníckeho strelectva znamená:

• nesprávny názov pre hrubý brok

1. „Podhľad“ či „tunel“ v terminológii poľovníckeho strelectva znamená:

• voľný priezor pod zameriavacím ďalekohľadom, umožňujúci zamierenie muškou a cieľnikom i pri nasadenom zameriavacom ďalekohľade

1. „Prepínač“ výstrelu je zariadenie používané na:

• trojákoch, ktoré dovoľuje použitie jednej spúšte, a to vždy prednej, k odpáleniu buď pravej brokovej hlavne alebo guľovej hlavne

1. Úradná inštitúcia, zabezpečujúca overovanie a skúšanie ručných palných zbraní, expanzívnych prístrojov a streliva podľa platných predpisov o skúšobníctve, je:

• autorizovaná osoba v súlade so zákonom a nariadením vlády

1. Povinný pravidelný technický úkon, ktorého účelom je zaistiť bezpečnosť a technickú spoľahlivosť každej ručnej palnej zbrane, realizovaný autorizovanou osobou, je:

• skúšanie a overovanie zbraní

1. Najdôležitejšou z dielčích skúšok pri overovaní zbraní autorizovanou osobou je:

• skúšobná streľba zo zbrane

1. Pri skúšobnej streľbe sa z každej hlavne vystrelia:

• najmenej 2 skúšobné náboje

1. Skúšobné náboje pre skúšanie zbraní sa nazývajú:

• tormentačné

1. Rozdiel medzi skúšobným (tormentačným) nábojom a bežným spotrebným nábojom je v:

• použitom druhu hnacej (prachovej) náplne

1. Skúšobné (tormentačné) náboje vyvíjajú podstatne vyššie tlaky ako bežné spotrebné náboje, a to: - brokové cca:

• 2 – 3 krát

1. Ak obstojí zbraň vo všetkých skúškach, označí sa na hlavni a závere:

• predpísanou kusovou overovacou značkou a posledným dvojčíslom roku skúšky

1. Ak sa pri overovaní zbrane vyskytne neopraviteľná vada, autorizovaná osoba:

• vyrazí na zbraň svoj kód a platnú overovaciu značku prerazí písmenom „X“

1. Overovacou značkou Slovenskej republiky pre zbrane nabíjané zozadu, určené na používanie streliva s bezdymovým prachom je:

• dvojkríž na trojvrší v štíte

1. Overovacou značkou Slovenskej republiky pre kontrolu streliva je písmeno:

• „P“ alebo „M“ v štíte s dvojkrížom na trojvrší

1. Identifikačnou značkou skúšobne strelných zbraní a streliva Lieskovec je:

• „L“ v štíte s dvojkrížom na trojvrší

1. Najbežnejším predstaviteľom optických mieridiel je:

• zameriavací ďalekohľad

1. Pre použitie pri výkone práva poľovníctva rozoznávame tieto druhy ďalekohľadov:

• ďalekohľad zameriavací a ďalekohľad pozorovací

1. Ďalekohľad, ako optický prístroj pre priblíženie a zjasnenie vzdialených predmetov, a to ako monokulárny alebo binokulárny, sa skladá z:

• tubusu, objektívu (spravidla 2-šošovkového), okulára (3 i viac šošovkového), zámernej osnovy a prevráteného systému šošoviek, zariadenia pre zaostrovanie a pre výškový, príp. i stranový posuv zámernej osnovy

1. Zameriavací ďalekohľad sa používa:

• bežne u guľovníc a guľobrokových zbraní, menej u malorážok a výnimočne u brokovníc

1. K pozorovaniu zveri v revíri spravidla slúžia:

• triédre alebo pozorovacie ďalekohľady

1. K základným parametrom ďalekohľadu patria tieto technicky odvoditeľné veličiny:

• zväčšenie, svetelnosť, zorné pole a výkonnosť za šera

1. Každý ďalekohľad je označený súčinom dvoch čísel, a to napr. 6 x 30, 7 x 50 a pod., pričom prvé číslo udáva:

• zväčšenie a druhé číslo priemer objektívu v mm

1. Číslo, ktoré udáva koľkokrát je obraz ďalekohľadom pozorovaného cieľa zdanlivo väčší ako bežným okom, alebo tiež koľkokrát ho ďalekohľad približuje, znamená:

• zväčšenie

1. Meradlom jasnosti obrazu ďalekohľadu, ktorá vynikne predovšetkým za nepriaznivých svetelných podmienok, napr. za šera, je:

• svetelnosť

1. Úsek krajiny, ktorý vidíme ďalekohľadom pri pozorovaní určitého predmetu, či cieľa sa nazýva:

• zorné pole

1. Optická mohutnosť, ktorá udáva použiteľnosť ďalekohľadu za šera, sa nazýva:

• výkonnosť

1. Svetelnosť, ako meradlo jasnosti obrazu ďalekohľadu, sa vypočíta podľa vzorca:

• priemer objektívu /zväčšenie a výsledok sa umocní na druhú

1. Výkonnosť za šera, ktorá vyjadruje výkonnosť ďalekohľadu, sa vypočíta podľa vzorca:

• (zväčšenie) ² x svetelnosť a výsledok odmocníme na druhú

1. Zorné pole ako úsek krajiny, ktorý vidíme ďalekohľadom pri pozorovaní určitého predmetu (cieľa), sa udáva:

• najčastejšie v metroch na vzdialenosť 100 metrov u zameriavacích ďalekohľadov a 1000 m u pozorovacích ďalekohľadov (triédrov)

1. Obvyklé zväčšenie zameriavacieho ďalekohľadu poľovníckych guľovníc je:

• 4 až 6 násobné

1. Spojenie zameriavacieho ďalekohľadu so zbraňou tak, aby sa poloha ďalekohľadu nemenila a aby bol tento ľahko snímateľný, zabezpečuje tzv.:

• montáž

1. Podľa spôsobu upevnenia zameriavacieho ďalekohľadu na zbrani sa rozlišujú 2 základné druhy montáží, a to:

• násuvná a klapková

1. Niektoré druhy montáží majú pod zameriavacím ďalekohľadom voľný priehľad umožňujúci použitie mechanických (otvorených) meradiel, a ktorý sa nazýva:

• tunel

1. Balistika ako veda o pohybe strely sa podľa prostredia, v ktorom sa strela pohybuje delí na:

• vnútornú, prechodovú a vonkajšiu

1. Vznietenie a horenie prachovej (hnacej) náplne a rozpínanie (expanzia) plynov vzniknutých z jej horenia sa nazýva:

• vývoj výstrelu

1. Vymrštenie alebo výmet strely z vývrtu hlavne sa označuje ako:

• výstrel

1. Vývoj výstrelu a výstrel, resp. pohyb strely vo vnútri vývrtu hlavne až do okamihu, keď opustí hlaveň, označujeme ako:

• vnútorná balistika

1. Balistiku, zaoberajúcu sa dodatočným účinkom prachových plynov na strelu po jej výletu z ústia hlavne, označujeme ako:

• prechodovú

1. Po vymrštení strely z ústia hlavne na ňu ešte v krátkej vzdialenosti cca 10-20 násobku kalibru pôsobia prudko uvoľnené plyny, ktoré spôsobujú:

• zrýchlenie strely

1. Náhlym nárazom vytekajúcich plynov (po výlete strely z ústia hlavne) na nehybné častice okolitého ovzdušia dochádza k:

• hluku výstrelu

1. Balistiku zaoberajúcu sa pohybom strely mimo hlaveň, ktorá skúma predovšetkým vplyv odporu vzduchu na let strely, označujeme ako:

• vonkajšiu

1. Pri pohybe strely v atmosfére na ňu pôsobí odpor vzduchu, ktorý ju brzdí a zemská tiaž (gravitácia), ktorá spôsobuje jej pokles, čím strela opisuje nesymetrickú krivku, označovanú ako:

• balistická

1. Pohyb strely v úseku od ústia hlavne až k bodu doletu označujeme ako:

• dráha strely

1. Spojnica oka, mieridiel a zamiereného bodu je:

• zámernica

1. Predĺžená os hlavne pri zamierení pred výstrelom je:

• námernica

1. Predĺžená os hlavne v okamihu výstrelu je:

• výstrelnica

1. Bod, na ktorý pred výstrelom zamierujeme, je:

• zámeriavací bod

1. Vzdialenosť od ústia hlavne zbrane k cieľu je:

• vzdialenosť streľby

1. Vzdialenosť od ústia hlavne zbrane k bodu doletu je:

• dostrel

1. Priesečník dráhy strely s úrovňou ústia je:

• bod doletu

1. Výška dráhy strely v určitom mieste jej oblúka meraná kolmo na zámernicu je:

• prevýšenie dráhy strely

1. Najvyšší bod dráhy strely nad úrovňou ústia hlavne je:

• vrchol dráhy strely

1. Vodorovná rovina preložená stredom ústia hlavne je:

• úroveň ústia

1. Uhol zovretý zámernicou a námernicou je:

• zameriavací uhol

1. Uhol zovretý zámernicou a úrovňou ústia je:

• polohový uhol

1. Uhol zovretý námernicou a úrovňou ústia je:

• námer alebo elevačný uhol

1. Uhol zovretý námernicou a výstrelnou rovinou (výstrelnicou) je:

• uhol zdvihu

1. Uhol zovretý výstrelnou rovinou (výstrelnicou) a úrovňou ústia je:

• uhol výstrelu

1. Priesečník dráhy strely s terénom je:

• bod nárazu

1. Stranová odchýlka dráhy letu jednotnej strely, stabilizovanej rotáciou, je:

• derivácia

1. Maximálna účinná vzdialenosť streľby zo zahrdlených brokových zbraní je podľa kalibru (20, 16, 12):

• 35 – 39 m

1. Maximálna účinná vzdialenosť streľby z nezahrdlených brokových zbraní je podľa kalibru (20, 16, 12):

• 27 – 32 m

1. Vzájomné pôsobenie jednotlivých brokov hromadnej strely pri výstrele, ktoré sa nazýva klinovanie, má za následok:

• deformáciu brokov

1. Pohyb palnej zbrane pri výstrele spôsobený tlakom plynov, ktorý zrýchľuje strelu a zároveň rovnakou energiou pôsobí tiež na zbraň v opačnom smere, sa nazýva:

• spätný ráz

1. Nastreľovanie guľovej zbrane:

• si vykonáva každý strelec sám

1. Nástrelná vzdialenosť pre guľové zbrane:

• sa volí podľa druhu zbrane a mieridiel

1. Nástrelná vzdialenosť pre malokalibrovku je:

• 50 m

1. Nástrelná vzdialenosť pre guľovnicu s mechanickými mieridlami je:

• 75 až100 m

1. Nástrelná vzdialenosť pre guľovnicu s optickými mieridlami je:

• 100 až 150 m, výnimočne 200 m

1. Náboje používané pre nastreľovanie guľových zbraní:

• musia byť rovnakej výrobnej série a musia mať rovnaký druh strely

1. Pri nastreľovaní guľových zbraní má byť zamierený obrazec (spravidla čierny kruh) na terčovom liste s takým priemerom v milimetroch, ktorý sa rovná:

• dvojnásobnej vzdialenosti streľby v metroch

1. Najvhodnejšia strelecká poloha pri nastreľovaní guľových zbraní je:

• v sede za stolom s podperou a mäkkou podložkou

1. Pred samotným nastreľovaním guľových zbraní vývrt hlavne:

• vytrieme do sucha a pre lepšie odmastenie vystrelíme prípadne 1 ranu mimo terč

1. Keď pri nastreľovaní guľových zbraní po vystrelení niekoľkých výstrelov (aspoň troch, ale nie rýchlo za sebou) zistíme, že stredný zásah musíme posunúť k zameriavaciemu bodu, zoradíme mechanické mieridlá podľa pravidla:

• „kam puška, tam muška“

1. Maximálny dostrel guľovnice sa v závislosti na jej výkone pohybuje medzi:

• 3500 – 5000 m

1. Maximálny dostrel malorážky sa pohybuje medzi:

• 1500 – 1900 m

1. Zisťovanie krytia (rozptylu) brokovníc používaných pre poľovnícke účely sa vykonáva zásadne na vzdialenosť:

• 35 m

1. Zisťovanie krytia (rozptylu) brokovníc pre športovú streľbu na trappe alebo skeete, sa vykonáva na vzdialenosť:

• 20 m

1. Pre zisťovanie krytia (rozptylu) poľovníckych brokovníc sa používajú náboje s priemerom brokov:

• 3,5 mm

1. Pre zisťovanie krytia (rozptylu) športových brokovníc tzv. skeetárok sa používajú náboje s priemerom brokov :

• 2,0 mm

1. Pre zisťovanie krytia (rozptylu) športových brokovníc tzv. holubárok sa používajú náboje s priemerom brokov :

• 2,5 mm

1. Pri zisťovaní krytia (rozptylu) brokovníc používame terčové listy s týmito rozmermi a parametrami:

• 100 x 100 cm s dvoma sústrednými kruhmi vo vnútri o priemere 75 cm a 37,5 cm, ktoré sú dvoma kolmicami do stredu kružníc rozdelené na 16 polí a stred o priemere 5-7 cm zvýraznený čierne

1. Pri nastreľovaní brokovníc vyhodnocujeme jednotlivé nástrely a zisťujeme výkon brokovnice, ktorý sa označuje ako:

• krytie

1. Pod pojmom nástrel rozumieme:

• kruhový nástrelný terčový list pre nastreľovanie brokových a guľových zbraní s priestrelmi striel po ich dopade

1. Rozoznávame tieto druhy brokových strelníc, využívaných pre výcvik, verejné strelecké súťaže, majstrovstvá a pod. organizované v súlade s platným streleckým poriadkom:

• oblúkové strelište, batéria, vysoká veža a zajac na prieseku

1. Krytie, ako údaj o výkone brokovnice, je uvádzaný v percentách a vypočíta sa podľa vzorca:

• % krytia = počet priestrelov v kruhu o priemere 75 cm x 100/počet brokov v náboji

1. Zhustenie brokových zásahov ku stredu, vyjadrujúci ich sústredenie okolo stredného zásahu brokového zhluku v dôsledku zúženia (zahrdlenia) brokovej hlavne, sa vypočíta podľa vzorca:

• zhustenie = 3 x počet priestrelov vo vnútornom kruhu/ počet priestrelov v medzikruhu

1. Pri streľbe z brokovnice na pohyblivý terč (letiaci či bežiaci) musíme, aby sme ho zasiahli, vizuálne presunúť zamierený bod pred pohybujúci sa terč (cieľ), čo označujeme ako:

• predsadenie

1. Veľkosť predsadenia závisí na týchto faktoroch:

• rýchlosti pohybujúceho sa cieľa, vzdialenosti cieľa od strelca a na rýchlosti strely

1. Oblúkové strelište (OS) má celkom:

• 7 streleckých stanovíšť

1. Strelište - batéria (B) má celkom:

• 5 streleckých stanovíšť a 1 stanovište vyčkávacie pre 6. strelca

1. Strelište - vysoká veža (VV) má celkom:

• 5 streleckých stanovíšť na ploche medzikružia o polomeroch 30 a 35 m a 1 stanovište vyčkávacie

1. Strelište - skeet (S) má celkom:

• 8 streleckých stanovíšť

1. Na oblúkovom strelišti sa podľa platného streleckého poriadku Slovenského poľovníckeho zväzu strieľajú dvojterče na týchto stanovištiach:

• 1 a 2, 4, 6 a 7

1. Pri streľbe na oblúkovom strelišti sa dvojterče strieľajú v poradí:

• prvý výstrel na terč z bližšej veže a druhý výstrel na terč zo vzdialenejšej (protiľahlej) veže, pričom na dvojterč zo stanovišťa č. 4, ktoré je prostredným stanovišťom, sa prvý výstrel strieľa na terč z vysokej veže a druhý na terč z nízkej veže

1. Pri streľbe na oblúkovom strelišti sú terče vypúšťané:

• v dobe od 0 do 3 sekúnd po povele strelca

1. Pri streľbe na oblúkovom strelišti sa na jednotlivé vypúšťané terče:

• môže vystreliť i druhý výstrel (spravidla v prípade chybenia terča výstrelom prvým)

1. Strelište - vysoká veža (VV), jej veža má výšku od úrovne streleckých stanovíšť po čap katapultu vrhačky:

• 20 m

1. Pri streľbe na strelišti vysoká veža sa na jednotlivé vypúšťané terče:

• môže vystreliť i druhý výstrel (spravidla v prípade chybenia terča výstrelom prvým)

1. Pri streľbe na športovom (nie poľovníckom) skeete sa na jednotlivé vypúšťané terče:

• môže vystreliť len jeden výstrel

1. Pri streľbe na športovom skeete sú terče vypúšťané:

• okamžite po povele strelca

1. Pri streľbe na poľovníckom skeete sa strieľajú dvojterče na týchto stanovištiach:

• 1, 2, 3, 4 (2x), 5, 6, 7

1. Pri streľbe na strelišti zajac na prieseku, má priesek šírku:

• 6 m pre streľbu na dvojterče a 4 m pre streľbu na jednotlivé terče

1. Pri streľbe na strelišti zajac na prieseku je vzdialenosť streľby:

• 35 m

1. Pri streľbe na strelišti zajac na prieseku je terč vypúšťaný:

• najneskôr do 3 sekúnd od povelu strelca

1. Pri streľbe na batérii sú terce vypúšťané:

• okamžite po povele strelca

1. Pri streľbe na oblúkovom strelišti strelec strieľa z:

• poľovníckeho postoja

1. Pri streľbe na batérii strelec strieľa z:

• postoja športového (so zalícením) alebo pohotovostného (bez zalícenia)

1. Na brokových strelištiach - oblúkovom, skeete, batérii, vysokej veži sa strieľa na asfaltové terče tvaru kotúča o priemere / výške / hmotnosti:

• 110 mm (+/- 1 mm) / 25-26 mm / 105 g (+/- 5 g)

1. Na strelišti zajac na prieseku sa strieľa na terč, ktorý je siluetou zajaca v skutočnej veľkosti a je zhotovený z:

• plechu hrúbky 3-4 mm

1. Vzdialenosť streľby na strelišti vysoká veža je:

• 30 – 35 m

1. Vzdialenosť streľby na strelišti batéria je:

• neobmedzená, v rozsahu letu terčov z nastavených vrhačiek

1. Vzdialenosť streľby na oblúkovom strelišti alebo skeete je stanovená hranicami streľby, a to:

• na cca 40 m od veži

1. Vzdialenosť streľby pri výcviku v streľbe z malokalibrovky, resp. u redukovaného guľového trojboja ako súťažnej disciplíny, je:

• 50 m

1. Malokalibrovkou sa strieľa na papierový terč:

• redukovaný, - líšky, srnca, diviaka a kamzíka

1. Poľovníckou guľovnicou sa strieľa na papierový terč s vyobrazením:

• sediacej líšky, srnca, kamzíka a diviaka

1. Vzdialenosť streľby z poľovníckej guľovnice pri súťažných disciplínach je:

• 100 m

1. Zárukou zachovania výkonu, prevádzkovej spoľahlivosti a hodnoty zbrane je:

• pravidelne a správne vykonávané čistenie, konzervovanie a uloženie zbrane

1. Čistením zbrane sa rozumie súhrn úkonov nutných pre:

• zbavenie zbrane všetkých nečistôt, vzniknutých používaním (t.j. predovšetkým streľbou, najmä však splodín horenia prachu z vývrtu hlavne), alebo dlhšou úschovou (spôsobených najmä rozkladom konzervačných látok)

1. Konzerváciou zbrane sa rozumie:

• udržanie vyčistenej zbrane pri aplikácii vhodného konzervačného prostriedku v takom stave, aby nedochádzalo ku znižovaniu jej hodnoty a bola pripravená k poľovníckemu použitiu

1. Údržbou zbrane sa rozumie:

• preskúšanie celkového technického stavu skupín funkčných mechanizmov vykonané odborníkom, pri ktorom sú prehliadnuté, príp. opravené jednotlivé poškodené alebo opotrebované súčasti zbrane

1. Údržbu zbrane vykonáva zásadne:

• odborník – zbrojár, ktorý preskúša celkový technický stav a funkcie mechanizmov zbrane

1. Čistenie zbrane vykonávame:

• čo najskôr po použití, po streľbe

1. Pri podávaní prvej pomoci je najdôležitejšie:

• zachovať životné funkcie, najmä priechodnosť dýchacích ciest a činnosť srdca

1. Do stabilizovanej polohy postihnutého uložíme ak:

• je v bezvedomí, dýcha, dbáme pritom aby mu nezapadol jazyk

1. Človek postihnutý šokom:

• je spravidla bledý, potí sa a často sa dostáva do stavu spánku alebo bezvedomia

1. Prvá pomoc pri strelnom poranení spočíva predovšetkým v:

• zastavení krvácania a kontrole životných funkcií

1. Pri poranení brušnej dutiny sa postihnutému tekutiny:

• nesmú podávať, môžu sa mu len navlhčovať pery

1. Zlomeninu končatiny, otvorenú alebo zatvorenú:

• sa nikdy nesnažíme narovnať len znehybniť

1. Pri podozrení na zlomeninu chrbtice:

• postihnutého nikdy sami nepremiestňujeme, v ležiacej zabezpečíme proti chladu

1. Kliešťovej encefalitíde (zápalu mozgových blán):

• môžeme predchádzať preventívnym očkovaním

1. Prvá pomoc pri podozrení z otravy hubami, ak je postihnutý pri vedomí:

• spočíva v umelom vyvolení zvracania najlepšie pitím teplej vody so soľou